Page:Woodpecker (3).pdf/3



Wha wau'dna be in love,

wi' bonny Maggy Lauther,

A piper met her gaun through Fife,

he spier'd what was't they ca'd her.

Light scornfully she answer'd him,

begone you hallan-staker

Jog on your gate you blather-skate,

My name is Maggy Lauther.

Maggy quo' he now by my bags.

I'm fain to see thee,

Sit down by me my bonny bird,

indeed I winna steer thee:

for I'm a piper to my trade,

my name is Rob the Rantar,

The lasses loup as they were daft,

When I blaw up my chanter

Piper quo' Meg hae ye your bags,

or is your drone in order

Gif ye be Rob we've heard of you

live ye upo' the border.